stanford-oval/wikipedia huggingface dataset:
ניקו פרוסט

ניקולאס (ניקו) ז'אן פרוסט (בצרפתית: Nicolas Jean Prost, נולד ב-18 באוגוסט 1981) הוא נהג מרוצים צרפתי המתחרה באליפות הפורמולה אי ובאליפות העולם במרוצי סיבולת. שימש בעבר כנהג מבחן בקבוצת לוטוס בפורמולה 1.
ניקו הוא בנו של אלן פרוסט, שזכה 4 פעמים באליפות הפורמולה 1.
קריירה > שנים ראשונות

פרוסט נולד במחוז לואר. אביו הוא אלן פרוסט שזכה 4 פעמים באליפות הפורמולה 1. למרות הייחוס המשפחתי ובניגוד למרבית נהגי המרוץ הוא החל להתחרות במרוצי מכוניות רק בגיל 22. הוא בוגר אוניברסיטת קולומביה ובמהלך הלימודים לקח חלק ואף ניצח טורנירי גולף.
בשנת 2006 התחרה באליפות הפורמולה 3 הספרדית. הוא ניצח מרוץ אחד וסיים שש פעמים על הפודיום. את העונה סיים במקום הרביעי ובסיומה זכה בתואר רוקי העונה. שנה לאחר מכן שיפר את המיקום וסיים שלישי. בשנת 2008 עבר להתחרות בסבב הפורמולה 3000 האירופאי. הוא ניצח מרוץ אחד והגיע 7 פעמים לפודיום וזכה באליפות. במקביל השתתף במספר מרוצים באליפות ה-A1 גרנד פרי.
קריירה > מכוניות ספורט > מרוץ 24 השעות של לה מאן

במהלך השנים התחרה מספר רב של פעמים במרוץ 24 השעות של לה מאן. את הופת הבכורה ערך בשנת 2007, כחלק מקבוצת Oreca הצרפתית שהתחרתה בקטגוריית ה-GT1. הצוות סיים במקום החמישי בקטגוריה ובמקום העשירי בדירוג הכולל. בשנת 2009 התחרה לראשונה בקטגוריית ה-LMP1, הקטגוריה הבכירה בתחרות, עם קבוצת ספידי רייסינג. הוא הפגין יכולות טובות והצליח להעלות את הקבוצה מהמקום השמיני למקום החמישי. בעיה במערכת ההילוכים גרמה לקבוצה לסיים במקום ה-14. שנה לאחר מכן עבר להתחרות בשורות קבוצת רבליון (Rebellion), עימה שב להתחרות  עוד 7 פעמים במהלך שנים. בשנת 2012 התחרה ביחד עם ניל יאני וניק היידפלד. הצוות סיים את התחרות במקום הרביעי בקטגוריה ובמיקום הכולל. שנתיים לאחר מכן התחרה יחד עם היידפלד ומטיאס בש, הפעם בקטגוריית ה-LMP1-L. את המרוץ סיימו במקום הראשון בקטגוריה ובמקום הרביעי בדירוג הכללי.
קריירה > מכוניות ספורט > אליפות עולם במרוצי סיבולת

בין השנים 2009 - 2011  השתתף עם קבוצת רבליון בסדרת מרוצי לה מאן האירופאית. החל משנת 2012 עבר, יחד עם הקבוצה, להתחרות באליפות העולם במרוצי סיבולת. בשנת 2017 עברה הקבוצה להתחרות בקטגוריית LMP2 ופרוסט התחרה לצידם של ברונו סנה וג'וליאן קאנל. במהלך העונה השיגה הקבוצה 4 ניצחונות וסיימה 3 פעמים נוספות בפודיום. סנה וקאנל סיימו את העונה במקום הראשון בדירוג הנהגים בקטגוריה. פרוסט, שהחמיץ את המרוץ הרביעי של העונה, דורג במקום השלישי.
קריירה > פורמולה 1

נסיעת המבחן הראשונה במכונית פורמולה 1 התקיימה בשנת 2010 במסלול מאני-קור בצרפת. בשנת 2011 החל לשמש כנהג מבחן ופיתוח עבור קבוצת לוטוס-רנו. במבחנים שהתקיימו ב-2013 במסלול סילברסטון קבע זמן מהיר שהיה רחוק רק 3 עשיריות השנייה מהזמן שנקבע על ידי סבסטיאן פטל.
קריירה > פורמולה אי

עונת 2014/2015 הייתה עונת הבכורה של אליפות הפורמולה אי ופרוסט היה אחד מהנהגים שהצטרפו לאליפות. ביוני 2014 חתם בקבוצת E-dams-רנו לצידו של סבסטיאן בואמי. במרוץ הבכורה של האליפות דורג בזמן המהיר ביותר וזינק מהפול פוזישן. לאורך מרבית המרוץ שמר על ההובלה אך התנגשות עם ניק היידפלד בפנייה האחרונה של המרוץ גרמה לשניים לפרישה מהמרוץ. פרוסט התנצל מאוחר יותר בפני היידפלד על ההתנגשות ונענש בהפחתת 10 מקומות בדירוג לקראת המרוץ הבא שהתקיים במלזיה. בגרנד פרי מיאמי, המרוץ החמישי בעונה השיג את הניצחון הראשון באליפות. ניצחון שבעקבותיו עלה לראש טבלת הנהגים. במרוץ הבא, שהתקיים בלונג ביץ', לא צבר נקודות וירד למקום השלישי. את העונה סיים כשהוא מדורג במקום השישי.
בעונתו השנייה באליפות השיג צמד ניצחונות במרוצי סיום העונה שהתקיימו בלונדון. את העונה סיים במקום השלישי, הישגו הטוב ביותר עד כה. בעונה לאחר מכן לא הצליח להגיע לפודיום לאורך כל העונה ובדומה לעונה הראשונה סיים במקום השישי.
מרוצים > פורמולה אי

| עונה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014/2015 | רנו אי-דאמס | הרפובליקה העממית של סין 12† | מלזיה 4 | אורוגוואי 7 | ארגנטינה 2 | ארצות הברית 1 | ארצות הברית 14 | מונקו 6 | ברלין 10 | מוסקבה 8 | לונדון 7 | לונדון 10 |  | 6 | 88 |
| 2015/2016 | רנו אי-דאמס | הרפובליקה העממית של סין פרש | מלזיה 10 | אורוגוואי 5 | ארגנטינה 5 | מקסיקו סיטי 3 | ארצות הברית 11 | פריז 4 | ברלין 4 | לונדון 1 | לונדון 1 |  |  | 3 | 115 |
| 2016/2017 | רנו אי-דאמס | הונג קונג 4 | מרוקו 4 | ארגנטינה 4 | מקסיקו סיטי 5 | מונקו 9 | פריז 5 | ברלין 5 | ברלין 8 | ארצות הברית 8 | ארצות הברית 6 | קנדה 6 | קנדה פרש | 6 | 93 |
| 2017/2018 | רנו אי-דאמס | הונג קונג 9 | הונג קונג 8 | מרוקו 13 | צ'ילה 10 | מקסיקו סיטי פרש | אורוגוואי 15 | רומא 14 | פריז 16 | ברלין 14 | ציריך פרש | ארצות הברית 10 | ארצות הברית 14 | 19 | 8 |
† לא סיים, אך קיבל ניקוד לאחר שעבר 90% מהמרחק.
הערות שוליים

↑  Buemi, Prost confirmed as e.dams drivers , GPUpdade.net, 30 June 2014
↑  Formula E: Nicolas Prost accepts fault for crash with Nick Heidfeld, BBC, 14 September 2014
↑  Miami Formula E: Nicolas Prost beats Scott Speed, Daniel Abt to win, Autosport, 14 March 2015
↑  Prost takes second Formula E win in London, Electric Autosport, 2 July 2016
Lola 12\60 הדגם עימו התחרה במרוץ 24 השעות של לה מאן (2012)
נזקי גוף זר

נזק למדחס של מנוע סילון עקב כניסת גוף זר
טכנאי בודק מנוע לנזקי גופים זרים.
נזקי גוף זר (נג"ז או גו"ז) (באנגלית FOD-Foreign Object Damage או Foreign Object Debris) מתייחסים לנוכחות גופים זרים במערכות מכניות, ולנזקים שהם מסבים. גוף זר הוא כל חפץ או פסולת שאינו שייך למקום בו הוא נמצא. גו"ז הוא גורם קריטי בתעופה, שבה פגיעת גוף זר עשויה לגרום לנזק ממשי ולסכן חיים.
גו"ז בתעופה > גו"ז במערכות מכניות

במערכות מכניות יש חשיבות גדולה לשלמות המערכת וחופש התנועה. אבן או בורג קטן שנתקע בין שני חיבורים של מכלול כלשהו מסוגלים לתקוע אותו במקומו, או לגרום לנזק או שבר, ועל ידי כך להוציא את המערכת מכלל פעולה. הסכנה העיקרית היא שנג"ז יגרום לתקלה במערכת מכנית קריטית כגון בקרת טיסה, כן נסע, גלגלים, בלמים, חיישני נתוני אוויר וכדומה.
גו"ז בתעופה > גו"ז במנועים

מנועי סילון סובלים מרגישות רבה לנג"ז. הרגישות נובעת בשל העובדה שמנוע סילון שואב אוויר כצעד ראשון בפעולתו, ולכן כל סוג של גו"ז, אפילו כזה שלא נמצא על המטוס אלא בקרבתו, מסוגל להישאב למדחס. בנוסף הלהבים הדקים והעדינים אשר מהווים את החלקים הנעים בתוך מנועי הסילון חייבים להיות מושלמים, ואפילו פגיעות קטנות מאוד של כמה מיקרונים בלבד פוסלות להב, פגיעה שלא מטופלת עשויה לגרום להפסקת זרימה תקינה של האוויר ברחבי המנוע ועל ידי כך לגרום לאיבוד דחף, הזדקרות המנוע, ואף התפוצצותו כאשר אין מספיק זרימה בתא הבעירה והדלק שהוזרם לשם ניצת ולא נדחף הלאה על ידי זרימת האוויר. בשל סכנות אלו יש דגש מיוחד על בדיקת המנועים בכל נושא הגו"ז.
גו"ז בתעופה > גו"ז בכלל המטוס

לא רק מערכות המטוס נפגעות מגופים זרים. בורג שמופעלים עליו כוחות ג'י גבוהים מהווה סכנה לצוות המטוס. כל גוף זר במטוס נחשב לסכנה מיידית. אפילו אם הגוף הזר אינו נדמה מסוכן כגון נסורת ברזל, צבע מקולף, אבק וכדומה, הרי שהגוף יכול להפריע לתפעול המטוס ולכן נחשב למסוכן. לדוגמה: קילופי צבע עלולים ליפול על המחוונים ולהסתיר אותם, אותם קילופים יכולים להסיח את דעתם של אנשי צוות המטוס במקרי החירום.
גו"ז בתעופה > דוגמאות לתאונה

ב-1982, אפר געשי שנוצר כתוצאה מהתפרצות הר הגעש גאלונגונג גרם להשבתתם של מנועי המטוס בטיסה 9 של בריטיש אירוויס. המטוס חזר לתפקד ונחת בשלום אך המנועים ניזוקו קשות כתוצאה מהחשיפה לאפר
ב-1988 נשאבו יונים לתוך מנועיו של מטוס בואינג 737 של חברת אתיופיאן איירליינס, והביאו להתרסקותו: 35 מ-104 הנוסעים נהרגו ו-21 נפצעו.
ב-25 ביולי 2000 מטוס קונקורד בטיסה 4590 של אייר פראנס התרסק דקות לאחר המראה. הגורם להתרסקות היה חלק שנפל ממטוס שהמריא 10 דקות לפני הקונקורד. החלק ניפץ גלגל ופגע במכל דלק וגרם לשריפתו. באסון נהרגו 100 נוסעים ותשעה אנשי צוות.
המלחמה בגו"ז

הדגש בתעופה בנושא גו"ז בא מתוך ההבנה שגוף קטן ככל שהיה יגרום בסופו של דבר לנזק במערכות אם הנושא יוזנח. בשל כך כל חברות ורשויות התעופה (צבאיות ואזרחיות) הכריזו על "מלחמה בגו"ז". המלחמה כוללת הגדלת המודעות בכלל המקצועות, לא רק טכנאים אלא גם טייסים, ופעולות מניעה שאמורות לצמצם את התופעה למינימום האפשרי.
המלחמה בגו"ז > פעולות מניעה

סבובי גו"ז (באנגלית FOD Walkdown) - מסלולי הסעה ומסלולי המראה נבדקים מדי יום לחוסר גו"ז. אבנים שיחים, שורשים כל אלה יכולים להשאב למנוע ולגרום נזק.
בדיקות גו"ז במכלולים ובסביבת העבודה - כל טכנאי אחראי על שטח העבודה שלו, על המטוס ובסדנא. כל חלק ומכלול צריכים להיבדק לחוסר גו"ז לפני השמשה. טכנאי צריך לבדוק כל פאנל פתוח במטוס לחוסר בגופים זרים טרם סגירתו. כל גוף זר צריך להיות מורחק מקרבת המטוס בין אם הוא מסוכן או לא. טכנאי חייב לוודא שלא השאיר גו"ז בסוף העבודה.
בדיקות גו"ז ונג"ז במנועים - במערכי האחזקה של המטוס מוגדרות ביקורות יומיות ושבועיות, בהן נבדקים גם המנועים. הטכנאים בודקים את להבי המנוע לחוסר בפגיעות ולתנועה חלקה. בביקורות יותר מקיפות המנועים מוסרים מהמטוס וכל להב נבדק בנפרד על ידי הטכנאים בעזרת בורוסקופ שמשחילים למנוע.
ביקורת כלים - הרבה תאונות ואף אסונות נגרמו בגלל שנשכח כלי על המטוס, זאת בעיה כלל אנושית וטבעית, בשל כך יש מה שנקרא ביקורת כלים. כל הכלים בסביבת העבודה צריכים להיות מסומנים, כל הכלים צריכים להיות שייכים לארון כלים כלשהו. ארונות הכלים שנעשה בהם שימוש חייבים לעבור ביקורת לנוכחות הכלים שלוש פעמים ביום, ובסביבת המטוס בכל יציאה של מטוס. יש לעבוד עם ארגזים ומגשים, אין לקחת כלים לעבודה בידיים. אחריותו של כל טכנאי היא לבצע ביקורת לכליו ולוודא שכל מה שהוא לקח אכן נמצא בארגז.
הגברת המודעות - בתחקירי תאונות רבות עלה שהצוות הטכני, וגם צוותי האוויר לא היו מודעים מספיק לנושא וחשיבות הגו"ז. פעולות שמוגדרות לא בוצעו ובשל כך לא נמנע נג"ז. עקב כך יש צורך בהגברת המודעות, זה נעשה על ידי הדרכות, תצוגות של חלקים שניזוקו ותחקירי תאונות שנגרמו מנג"ז.
המלחמה בגו"ז > סוגי גו"ז

גו"ז נודד - גו"ז נודד הוא כל גוף זר שיכול להגיע למקומו בעזרת תנאי הטבע כגון רוח, סופה, מערבולת וכדומה. גו"ז כזה מגיע לרוב בצורת אבנים ופסולת טבעית. פעולות המניעה הן סיבובי גו"ז, והרחקת גו"ז מקרבת מטוסים.
כלים - לאנשים יש נטייה לשכוח דברים, ולכן כלים שנשכחו הם סכנה ממשית לשלמות המטוס ובטיחות הטיסה. פעולת המניעה העיקרית היא ביקורת כלים.
פסולת תעשייתית - כלומר ברגים, דסקיות, אומים וכדומה שלא הורכבו על המטוס ואינם צריכים להיות עליו או בקרבתו. אחריות הטכנאי לבדוק את סביבת העבודה והמטוס במהלך ובסיום העבודה.
נג"ז שאי אפשר למנוע - כלומר לא תלוי בפעולות מניעה כגון ציפורים וחיות למיניהן, וזאת מכיוון שלמרות שסוג גו"ז זה יכול להיות מורחק משדה התעופה עצמו, אין אפשרות לעשות זאת לאורך כל הטיסה.
סיבוב גו"ז על גבי נושאת מטוסים, גם הטייסים משתתפים.
נקודת יירצ'ק

| --- | --- |

מפת האי סמית'. נקודת יירצ'ק מצויה   במרכז הרביע המרכזי, בשורה העליונה של רביעי המפה.
 מידע כללי
 סוג:  לשון יבשה 
 מידע נוסף
 קואורדינטות:  62°56′43″S 62°32′39″W﻿ / ﻿62.9452°S 62.5442°W﻿ / -62.9452; -62.5442
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת יירצ'ק(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת יירצ'ק
 
נקודת יירצ'ק (באנגלית: Jireček Point; בבולגרית: нос Иречек) היא לשון יבשה בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.
הנקודה מהווה את הקצה הדרומי של הכניסה למפרצון קבט, ואת קצה הצפון-מזרחי של הכניסה למפרצון בורצ'אר.
הנקודה ממוקמת 1.1 קילומטרים דרומית - דרום - מזרחית מנקודת מרקלי; ו-2.35 קילומטרים צפונית - צפון-מזרחית מנקודת וילאגרה.
היסטוריה > גילוי ומיפוי הנקודה

הנקודה מופתה לראשונה על ידי סוקרים בולגריים בשנת 2009, ובשנת 2010.
היסטוריה > מקור השם

הנקודה נקראת על שני כפרים - הכפר יירצ'ק שבצפון-מזרח בולגריה, וכן על שם הכפר יירצ'רובו שבדרום-מזרח בולגריה, שני הכפרים נקראים על שם ההיסטוריון הצ'כי קונסטנטין יירצ'ק.
לקריאה נוספת

הגאזט האנטארקטי הבולגרי (בבולגרית)
הערות שוליים

↑  גאזט השמות האנטארקטיים הרשמי של בולגריה
1 2 3 4 5 6 7 8 9  מידע גאוגרפי והיסטורי
1 2 3 4 5 6 7 8 9 10  הגאזט האנטארקטי הבולגרי
| איי שטלנד הדרומיים |
| --- | --- | --- |
| איים עיקריים | אי הפיל (אלפנט) • המלך ג'ורג' • גריניץ' • דספשן • לואו • ליווינגסטון • נלסון • סמית' • סנואו • קלרנס • רוברט |  |
| איים קטנים | אלפאוס • אסטור • בארלו • האף מון • איי זד (האי אספרנטו • האי לסידרן • האי פאנאגוריה • האי קושאבה) • ראגד |  |
| איונים | סלע גרייס • סלע פולגר • סלעי ראגד |  |
| מצרי ים | איגליקה • מצר אוסמר • מצר אינגליש • מצר בויד • מצר ברנספילד • מצר מורטון • מצר מקפארליין • מצר סמולנסק |  |
| שוניות והר מצולה  (הרים תת-ימיים) | הר ורדי |  |
| רכסי הרים | רכס אימאון • רמת דוספיי • רמת וידין • רכס ולקה |  |
| הרים ומצוקים | אבלוגי • אונגל • אורגנה • אירווינג • אנטים • דרינוב • הלמט • כריסטי • מאטוצ'ינה • מומצ'יל • מזק • מיזייה • נאופיט • נייפייר • סבלייבסקי • סלאטינה • סלאבייקוב • סן סטפנו • פוסטר • פלאנה • פסגה • רוז • ריגס • שארפ • שופן |  |
| אוכפים | ויטושה • ורשץ • מאדאן • נסבר • פופובו • קוסטנץ |  |
| נונאטאקים | וילן • באחו |  |
| גבעות | אדינבורו • באטנברג • דולו • דרונג • לזלי • נגרו • סילר • פנקה • צ'סטר • רזן |  |
| חצאי אי ולשונות יבשה | נקודת אדוארדס • גבעת אדינבורו • נקודת איוואן אסן • נקודת אלין פלין • נקודת אמאדוק • נקודת אסקס • חצי האי ארצ'ר • נקודת באטאק • חצי האי בורגס • נקודת באטאק • נקודת בטוליה • נקודת בוטב • חצי האי ביירז • נקודת בנסון • נקודת ברון • נקודת גארמן • כף ג'יימס • נקודת גרגורי • נקודת דבליאנוב • נקודת דומטה • נקודת דופניצה • נקודת דליאן • נקודת האמר • נקודת הרמוני • נקודת ואראדרו • חצי האי וארנה • נקודת וונד • נקודת וילאגרה • נקודת וליקאן • נקודת זהרי • נקודת יאנה • נקודת יובקוב • נקודת יירצ'ק • נקודת לאקאטניק • נקודת לברנוב • ליונז ראמפ • נקודת ליסטה • נקודת מדובנה • נקודת מקין • נקודת מקרוני • ראש מרטינז • נקודת מרקלי • נקודת נגרה • נקודת ניואל • נקודת ניקופול • נקודת סאדאלה • נקודת סבאר • נקודת סומוביט • נקודת סידינס • נקודת סמירננסקי • כף סמית' • נקודת סנאה קרוז • נקודת סקלינה • נקודת סרדץ • נקודת פרליק • נקודת קובאדין • נקודת קוטיס • חצי האי קופרמיין • נקודת קיצ'ן • נקודת קתרינה • נקודת ראדב • נקודת רוברט • נקודת רוס • נקודת רזדל • חצי האי ריי • נקודת רילה • נקודת ריש • נקודת רנייר • כף שירף |  |
| מפרצים | אדמירליטי • איוואן אסן • באבה טונקה • ברשליאן • גארניה • המלך ג'ורג' • הירו • ודנה • זאפאלניה • חיסריה • יארביצה • יונדולה • לגרו • לינבו • מון • מיטשל • מיקאלבי • נבסטינו • ניקולוב • פאקושה • צפינה • קרוני • קרלוטה |  |
| אגמים | אגם לימנופולאר • אגם מידג' |  |
| קרחונים | קרחוני איי שטלנד הדרומיים בחלוקה לפי איים |  |
| מבנים | כנסיית השילוש הקדוש |  |
| אזורים אנטארקטיים מוגנים במיוחד | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
| אזורי ציפורים בעלי חשיבות | מפרץ אדמירליטי • נקודת בארנארד (נקודת ברנרד) • חצי האי ביירז • נקודת הרמוני • האי טרטר • ליונז ראמפ • חצי האי פוטר • כף שירף |  |
הצד הדרום מזרחי של האי סמית', מבט ממצר אוסמר
ניגמטילה יולדאשב

ניגמטילה טולקינוביץ' יולדאשב (באוזבקית: Nig‘matilla To‘lqinovich Yo‘ldoshev; נולד בטשקנט ב-5 בנובמבר 1962) הוא מדינאי אוזבקי, שכיהן כנשיאה בפועל של אוזבקיסטן מות אסלאם קרימוב ב-2 בספטמבר 2016 עד 8 בספטמבר 2016.
ביוגרפיה

סנאטור ויושב ראש הסנאט האוזבקי מ-22 בינואר 2015.
השתלם בפקולטה למשפטים של אוניברסיטת טשקנט ועבד במשרד התביעה הכללית באוזבקיסטן משנת 1987.
בשנת 1999 מונה לעמוד בראש מחלקת החקירות הראשית של משרד התובע הכללי, ובשנת 2000 היה אחראי לפיקוח על ביטחון הפנים.
בשנים 2003-2006 מונה ליועץ הנשיאותי לענייני תיאום בין זרועות הביטחון, ובשנים 2006-2008 עמד בראש המחלקה למאבק בפשעי מס במשרד התובע הכללי.
עד 2011 כיהן כסגן התובע הכללי האוזבקי, ולאחר מכן מונה לתפקיד שר המשפטים, תפקיד שמילא עד ינואר 2015 עת נבחר לעמוד בראש הסנאט האוזבקי.
בהתאם לסעיף 96 בחוקה האוזבקית, עקב מות נשיא אוזבקיסטן אסלאם קרימוב הוא הפך לממלא מקום נשיא אוזבקיסטן.
נפת גורג'אני

נפת גורג'אני (בגאורגית: გურჯაანის მუნიციპალიტეტი, גוּרג'אאניס ראיוֹני) היא נפה במרכז מחוז קאחתי שבמזרח גאורגיה. בתקופת שלטון האימפריה הרוסית בגאורגיה (מלכות המשנה של הקווקז), עד שנת 1917 נכלל ב"מזרה" של תלאווי שבפלך טביליסי. משנת 1921, לאחר פלישת הצבא האדום לגאורגיה, נכללה ב"מזרה" של תלאווי, שהוקמה במסגרת השלטון הסובייטי בגאורגיה. משנת 1930 נכללה כנפה (ראיוני) עצמאית ב"אולקה" של קאחתי. ולאחר מכן נפה נפרדת.
הנפה גובלת מצפון וצפון-מזרח בנפת קווארלי, ממזרח בנפת לאגודחי, ממזרח ודרום-מזרח בנפת סיר'נאר'י, ממערב ודרום-מערב בנפת סאגרג'ו ומצפון-מערב בנפת תלאווי.
יישובים

ערים: 1 (גורג'אני)
מועצות מקומיות: 8 מועצות: אראשֶנדָה (דארצֶ'תי, זיארי, כּוֹדאלוֹ), אחאשֶני (זֶגָאַני, מוּקוּזאני), באקוּרציחֶה (קוּלאגי), ואצ'נאדזיאני (קאחיפּארי), קאצ'רֶתי (מָחַרַדזֶה), צ'וּמלאקי (קיטאני), צ'אנדארי (דזירקוֹקי)וג'ימיתי (נאניאני)
מועצות כפריות: 10 (גוּרג'אני [כפר], ואזיסאוּבּני, ואליסציחֶה, וֶג'יני, קאלאוּרי, קָרדָנַחי, מֶלאני, שאשיאני, צ'יראוּבָּני, צֶ'רֶמי)
דמוגרפיה

| אוכלוסיית נפת גורג'אני לפי שנים |
| --- | --- | --- | --- | --- | --- | --- | --- |

|  | 2003 | 2004 | 2005 | 2006 | 2007 | 2008 |  |
| (באלפים) | 71.9 | 71.5 | 70.9 | 70.9 | 70.5 | 70.2 |  |
אתרים

בזיליקת וזיסובני
מנזר סאנאגירה
קומפלקס ואג'יני
הערות שוליים

↑  ‏ מתוך אתר סטטיסטיקות גאורגיה, (באנגלית)
| --- | --- |
בקרת זהויות :  NLI: 987007567648905171 
ערך זה הוא קצרמרבנושא גאוגרפיה של גאורגיה. אתם מוזמנים לתרום לוויקיפדיה ו.
ניאו ES8

| --- | --- |

ניאו ES8
 מאפיינים כלליים
 יצרן:  ניאו
 שנות ייצור:  2018 – היום
 הרכבה:  הרפובליקה העממית של סין הרפובליקה העממית של סין
 סיווג:  רכב חשמלי מונע מצבר בתצורת SUV
 אורך:  5,022 מ"מ
 רוחב:  1,962 מ"מ
 גובה:  1,756 מ"מ
 משקל:  2,460 ק"ג (ריק)
 בסיס גלגלים:  2,997 מ"מ
 מפרט טכני
 מנוע:  2 מנועים חשמליים המפיקים  643 כ"ס בהספק 240 קילוואט-שעה למנוע (סך הספק 2 המנועים 480 קילוואט-שעה)
 מהירות מרבית:  180 קמ"ש
ניאו ES8 (בסינית: 蔚来 ES8) הוא SUV (ראשי תיבות של Sport utility vehicle) חשמלי, מתוצרת יצרנית הרכב הסינית ניאו, אשר מיוצר משנת 2018 בסין.
מאפיינים דגם "ניאו ES8"

5 דלתות - הצ'בק.
7 נוסעים.
2 מנועים חשמליים המפיקים 643 כ"ס.
סוללת ליתיום-יון.
טעינת מצבר: 80% פחות משעה, טעינה מלאה - 90 דקות.
טווח סוללה: 355 ק"מ.
מחיר דגם "NIO ES8" עומד על 448,000 רנמינבי בסין, 54,210 דולר (בארצות הברית).
מקדם גרר - 0.29.
תאוצה בין 0–100 קמ"ש היא 4.4 שניות.
תמונות

דגם "ניאו ES8"
דגם "ניאו ES8"
דגם "ניאו ES8"
דגם "ניאו ES8"
דגם "ניאו ES8", שנת 2019
דגם "ניאו ES8"
ראו גם

ניאו
ניאו Eve
ניאו ES6
הערות שוליים

↑  דגם "NIO ES8" autocarindia.com/car-news/nio-begins-delivery
↑  דגם "NIO ES8" thedrive.com/tech/21857/chinese-electric-car-startup-nio-delivers-first-es8-crossovers
↑  דגם "NIO ES8" motorauthority.com/news/1117416_nico-rosberg-test-drives-the-nio-es8-electric-suv
↑  דגם "NIO ES8" autoexpress.co.uk/nio/es8/105145/new-nio-es8-review
↑  דגם "NIO ES8"  insideevs.com/news/338539/leasehackr-takes-us-behind-the-wheel-of-the-nio-es8-suv
ניאו Eve

| --- | --- |

 מאפיינים כלליים
 נקרא גם:  ניאו Vision Car
 יצרן:  ניוא
 שנות ייצור:  2017 (מכונית קונספט)
 הרכבה:  הרפובליקה העממית של סין הרפובליקה העממית של סין
 מפרט טכני
 מעצב:  Kris Tomasson  Jochen Paesen (עיצוב פנים)
דגם "ניאו Eve"
דגם "ניאו Eve"
דגם "ניאו Eve"
ניאו Eve (קרוי גם: ניו Vision Car) היא מכונית קונספט בתצורת מכונית סטיישן, שהוצגה על ידי יצרנית הרכב הסינית ניאו בשנת 2017.
דגם ה-"ניאו Eve" הוצג לראשונה בסין.
"ניאו Eve"

תצורת סטיישן
2 דלתות הזזה רחבות הבנויות על מסילה, במרכז גוף דגם ה- "ניאו Eve" מאפשרות כניסה לנוסעי המושבים הקדמיים והאחוריים
פנים דגם ה-"ניאו Eve" מרווח, המושבים בתוך הרכב נועדו לתת גמישות ומרחב. פנים הרכב יכול לאחסן עד שישה אנשים.
אזור הישיבה הראשי באזור השמאלי האחורי של הפנים. הנוסעים יושבים ב-2 מושבי "פנים אל פנים", מושבים עם שולחן המתקפל החוצה.
הדגם "ניאו Eve" משתמש במערכת הנקראת "NOMI", שהיא בן לוויה דיגיטלי אינטליגנטי באופן מלאכותי, אשר תמיד לומד את הנהג, את האינטרס העצמי של הנוסעים ואת המידע, כדי לענות על הצרכים שלהם. התגלמויות המכשיר נמצאות בחזית ומאחור.
על גוף דגם ה-"ניאו Eve" הורכבו חיישנים, המאפשר לדגם ה-"ניאו Eve" להיות מודע לסביבתו בעת נהיגה, ולהכיר כלי רכב אחרים.
2 מושבים קדמיים מרווחים
גג שקוף - שטח הגג של השמשה הקדמית משמש כ-"מצפה כוכבים" בלילה, מראה את הנהג והנוסעים, הירחים, וכוכבי הלכת בשמיים.
היצרן מתכנן להתחיל בייצור המוני של הדגם בשנת 2020.
ראו גם

מכונית קונספט
ניאו ES6
לקריאה נוספת

דגם "ניאו Eve" - תמונות
הערות שוליים

↑  אתר היצרן "NIO" nio.io/about
↑  דגם קונספט "NIO Eve" carscoops.com/2018/04/new-nio-eve-concept-announced-auto-china
↑  דגם "NIO Eve" designboom.com/technology/nio-eve-vision-concept-car-03-28-2017
↑  דגם "NIO Eve" autonews.gasgoo.com/new_energy
↑  דגם "NIO Eve" motor1.com/news/138907/nio-eve-concept-debut
נפת דושתי

נפת דושתי (בגאורגית: დუშეთის მუნიციპალიტეტი, מילולית: דוּשֶתיס מוניציפליטי) היא נפה במחוז מצחתה מתיאנתי שבגאורגיה. היא גובלת מצפון ברוסיה, ממערב בנפת אחלגורי ונפת קאזבגי, מדרום-מערב בנפת קאספי מדרום בנפת מצחתה, ממזרח בנפת תיאנתי ונפת אחמטה.
עד שנת 1928 נכללה הנפה בפלך טביליסי כאוייזד דושטי. בשנים 1928-1930, נכלל בפלך טביליסי כראיון דושטי, ומשנת 1930 ראיוני (נפה) נפרדת.
יישובים

בנפה 282 יישובים מתוכם 2 יישובים עירוניים ו-280 כפרים:
עיר: 1 (דושתי)
עיירה: 1 (ז'ינוואלי)
מועצות אזוריות: (כל אחת מאגדת בתוכה מספר כפרים): 15 (אנאנוּרי,  בזרתי, גרמיסחֶווי, גוּדאמקארי, לאפּאנאתקארי, מאר'ארוסקארי, מצ'אדיג'וואיר, אוקאניפּשאווי, כּווֶשֶתי, שאטילי, צ'ארתלי, צ'וֹנכּאדזי, צ'וֹפּוֹרטי, חבסורתי, חֶאוֹבּי)
תרבות

בנפה 80 בתי ספר ממלכתיים. 47 ספריות 4 תיאטראות ו-4 מוזיאונים, ביניהם בית המוזיאון של וז'ה פשבלה.
מחוזות היסטוריים

בשטח המחוז נכללים המחוזות ההיסטוריים:
חבסורתי
פשאבי
פחובי
בזרתי
| פשאבי | חבסורתי | פחובי |
| --- | --- | --- |
פשאבי:
אתרים

מוצו - מבצר מהמאה ה-11
שאטילי - כפר הררי היסטורי
בודורנה - כפר הררי. ומנזר בודורנה שהיא אחוזקת הקבר של נסיכי אראגווי מבית שאבורידזה
שרידי מצודת קאצ'וּ
שרידי מבצר ארדוֹטי (არდოტი)
מבצר אנאנורי
מוּצוֹ
מגדל לבאיסקארי
מצודת קאצ'ו
נוף בנפת דושתי
אגם בָּזַלֶתי
אגם אבּוּדֶלאוּרי, האגם הירוק
ארדוֹטי
הר אצוּנתָה
מעבר אצוּנתָה. צדו המזרחי של ההר
מצודת אנאנוּרי
מצודת אנאנורי, מאגר ז'ינוואלי וקטע מהדרך הצבאית הגאורגית
שאטילי
פּאסָנאוּרי,
שנות ה-70 של המאה ה-18
מגדל קיסטאני
כנסיית בודורנה
דושתי,
שנות ה-70 של המאה ה-18
סבכוס

| סבכוס |
| --- | --- |
 איור של הסבכוס
תקופה
תחילת-אמצע אאוקן 48.6–37.2 מיליון שנה לפני זמננו PreЄ Є O S D C P T J K Pg N       
מיון מדעי
משפחה:: Sebecidae
סוג:: סבכוס
מין:: Sebecus icaeorhinus
שם מדעי
 Sebecus

סבכוס (שם מדעי: Sebecus) הוא סוג נכחד של דמוי-תנין, שחי בתקופת האאוקן באמריקה הדרומית מלפני 48.6 עד 37.2 מיליון שנה מימינו. הוא התגלה בידי משלחת חפירה של המוזיאון האמריקאי לתולדות הטבע לפטגוניה ותואר ב-1937 בידי החוקר ג'ורג' גיילורד סימפסון. הסוג הכיל מין אחד - Sebecus icaeorhinus ונקרא על שם האל המצרי סבכ שזאת משמעות שמו בלטינית. הסיבה לכך היא עקב החוטם הארוך שלו שהזכיר את צורת הפסלים במצרים של האלה וכן עקב גודלו המאיים. משמעות שם המין הוא מהמילה "Εικαίοs " שפירושה: אקראי ומהמילה "ρύγχος" שפירושה: חוטם. מינים נוספים בסוג עברו לסוג זולמסוכוס (Zulmasuchus).
הסבכוס היה זוחל גדול בעל דמיון לתנין חי, אך הוא לא השתייך לסדרת התנינאים, והיה בעל מאפיינים של תנינים פרימיטיביים מהקרטיקון כמו הסוג באורוסוכוס. היצור הגיע לאורך 2.2 עד 3.1 מטרים ולמשקל 52 עד 113 קילוגרם בממוצע. בצורתו הוא היה בעל עצמות ירך רחבות שיכלו אולי לשאת את משקלו ביעילות יותר משל התנינים החיים, כך שבדומה לפריסטיכאמפסוס וללנגסטוניה הוא היה צייד יבשתי ולא רק אמפיבי. בנוסף הוא היה בעל חלל עיניים שטוח יחסית ולא פונה כלפי מעלה עם ארובות בולטות מעט. היו לו לסתות רחבות בעלות עיקול מטה ועם שיניים דמויות להב. המבנה הזכיר שיני תרופודים כמו הקרכרודונטוזאורוס ופחות את התנינאים החיים. עם זאת מבנה העצמות מבהיר שהיה קרוב לתנינאים.
ממצאי התנין הקדום התגלו בארגנטינה, בוליביה, ברזיל ופרו בעיקר כשרידי שיניים או לסתות שבורות. בעבר חשבו שהוא שרד עד המיוקן בדומה לתנינים קרובים כמו הברינסוכוס, אך שרידים אלה נובעים מטעות בזיהוי הסוג.
ניקו רוזברג

ניקו אריק רוזברג (בגרמנית: Nico Erik Rosberg; נולד ב-27 ביוני 1985) הוא נהג מרוצים גרמני לשעבר שהתחרה באליפות הפורמולה 1 והאלוף לשנת 2016. ניקו הוא בנו של קקה רוזברג, נהג מרוצי פורמולה 1 לשעבר, שזכה באליפות בעונת 1982. רוזברג מחזיק באזרחות כפולה גרמנית ופינית, אך התחרה תחת הדגל הגרמני. עם זאת, הוא גם התחרה בעבר מספר פעמים בסדרות הנמוכות תחת הדגל הפיני.
בשנת 2005 זכה באליפות ה-GP2 ובשנת 2006 החל להתחרות בפורמולה 1 עבור קבוצת ויליאמס, הקבוצה בה התחרה אביו בעת שזכה באליפות. בשנת 2010 עבר להתחרות עבור קבוצת מרצדס ובשנים 2014 ו-2015 סיים במקום השני. בעונת 2016 סיים במקום הראשון וזכה באליפות הפורמולה 1 לנהגים. חמישה ימים לאחר הזכייה הודיע על פרישה.
קריירה מוקדמת

רוזברג החל להתחרות בגיל 6 בתחרויות קארטינג. בשנת 2002 החל להתחרות בסבב פורמולה ב.מ.וו הגרמני וזכה באליפות. שנה לאחר מכן עבר לנהוג בקבוצה אותה ניהל אביו ולקח חלק בסבב הפורמולה 3 האירופאי. בשנת 2005 הצטרף לסבב ה-GP2, שהוקם באותה שנה וזכה בתואר האליפות הראשון של הסבב. בגיל 17 הפך לנהג הצעיר ביותר שהשתתף בנהיגת מבחן עבור קבוצת פורמולה 1.